ᱠᱤᱯᱷᱤᱨᱮ ᱦᱚᱱᱚᱛ

ᱠᱤᱯᱷᱤᱨᱮ ᱦᱚᱱᱚᱛ ᱫᱚ ᱠᱚᱭᱮ-ᱥᱟᱢᱟᱝ ᱥᱤᱧᱚᱛ ᱱᱟᱜᱟᱞᱮᱱᱰ ᱯᱚᱱᱚᱛ ᱨᱮᱭᱟᱜ ᱜᱮᱞ-ᱢᱤᱫ ᱜᱚᱴᱟᱝ ᱦᱚᱱᱚᱛ ᱠᱚ ᱢᱩᱫᱽ ᱨᱮ ᱢᱤᱫᱴᱟᱝ ᱦᱚᱱᱚᱛ ᱠᱟᱱᱟ᱾ ᱱᱤᱭᱟ. ᱦᱚᱱᱚᱛ ᱫᱚ ᱱᱟᱜᱟᱞᱮᱱᱰ ᱨᱮᱭᱟᱜ ᱫᱚᱥᱟᱨ ᱥᱟᱝᱜᱮ ᱞᱮᱠᱷᱟ ᱦᱚᱱᱚᱛ ᱠᱟᱱᱟ᱾ ᱚᱛ-ᱦᱟᱥᱟ ᱨᱮᱭᱟᱜ ᱞᱮᱠᱷᱟ ᱡᱚᱠᱷᱟ ᱦᱤᱥᱟ.ᱵᱽ ᱛᱮ ᱱᱤᱭᱟ. ᱦᱚᱱᱚᱛ ᱫᱚ ᱘᱙᱖ ᱠᱤᱞᱚ ᱢᱤᱴᱟᱨ ᱡᱟᱭᱜᱟ ᱛᱮ ᱴᱚᱯᱟᱨ ᱮᱥᱮᱫ ᱟᱠᱟᱱᱟ ᱒᱐᱑᱑ ᱥᱮᱨᱢᱟ ᱨᱮᱭᱟᱜ ᱥᱤᱧᱚᱛ ᱦᱚᱲ ᱞᱮᱠᱷᱟ ᱞᱮᱠᱟ ᱛᱮ ᱱᱚᱭᱟ. ᱦᱚᱱᱚᱛ ᱨᱮ ᱞᱮᱠᱷᱟᱜᱩᱴ:- ᱗᱔,᱐᱐᱔ ᱡᱚᱱᱟ᱾

 ᱚᱛᱱᱚᱛ
ᱠᱤᱯᱷᱤᱨᱮ ᱦᱚᱱᱚᱛ ᱨᱮᱭᱟᱜ ᱠᱚᱸᱭᱮᱸ ᱱᱟᱠᱷᱟ ᱨᱮ ᱫᱚ ᱴᱩᱣᱮᱱᱥᱟᱝ ᱦᱚᱱᱚᱛ, ᱯᱟᱪᱷᱮ ᱨᱮ ᱯᱷᱮᱠ ᱦᱚᱱᱚᱛ ᱟᱨ ᱥᱟᱢᱟᱝ ᱱᱟᱠᱷᱟ ᱨᱮ ᱫᱚ ᱢᱭᱟᱱᱢᱟᱨ ᱢᱮᱱᱟᱜ ᱟᱠᱟᱫᱟ᱾ ᱱᱤᱭᱟᱹ ᱦᱚᱱᱚᱛ ᱨᱮᱭᱟᱜ ᱫᱚᱵᱷᱟᱹᱴᱤᱭᱟᱹ ᱴᱷᱟᱺᱭ ᱫᱚ ᱦᱩᱭᱩᱜ ᱠᱟᱱᱟ ᱠᱤᱯᱷᱤᱨᱮ ᱱᱟᱝᱜᱽᱨᱟᱦᱟ, ᱚᱠᱟ ᱫᱚ ᱫᱚᱨᱭᱟ ᱫᱮᱭᱟ ᱥᱟᱦᱴᱟ ᱠᱷᱚᱱ ᱘᱙᱖ ᱢᱤᱴᱟᱨ ᱪᱮᱛᱟᱱ ᱨᱮ ᱢᱮᱱᱟᱜ ᱟᱠᱟᱫᱟ᱾ ᱠᱤᱯᱷᱤᱨᱮ ᱦᱚᱱᱚᱛ ᱨᱮᱭᱟᱜ ᱢᱟᱨᱟᱝ ᱱᱟᱝᱜᱽᱨᱦᱟ ᱠᱚ ᱫᱚ ᱦᱩᱭᱩᱜ ᱠᱟᱱᱟ, ᱥᱮᱭᱩᱥᱩᱝ (Seyochung), ᱥᱤᱴᱤᱢᱤ (Sitimi), ᱯᱩᱝᱨᱚ (Pungro) ᱟᱨ ᱠᱤᱯᱷᱤᱨᱮ᱾ ᱫᱚᱨᱭᱟ ᱫᱮᱭᱟ ᱥᱟᱦᱴᱟ ᱠᱷᱚᱱ ᱓,᱘᱔᱑ ᱢᱤᱴᱟᱨ ᱪᱮᱛᱟᱱ ᱨᱮ ᱱᱟᱜᱟᱞᱮᱱᱰ ᱨᱮᱭᱟᱜ ᱪᱚᱴ ᱪᱩᱬᱟᱹ "ᱢᱟᱣᱩᱱᱴ ᱥᱟᱨᱟᱢᱟᱴᱤ" (Saramati), ᱦᱚᱸ ᱱᱤᱭᱟᱹ ᱦᱚᱱᱚᱛ ᱨᱮᱜᱮ ᱢᱮᱱᱟᱜ ᱟᱠᱟᱫᱟ᱾

ᱦᱚᱲ ᱮᱞ
᱒᱐᱑᱑ ᱥᱮᱨᱢᱟ ᱨᱮᱭᱟᱜ ᱦᱚᱲ ᱞᱮᱠᱷᱟ ᱞᱮᱠᱟ ᱛᱮ ᱠᱤᱯᱷᱤᱨᱮ ᱦᱚᱱᱚᱛ ᱨᱮᱭᱟᱜ ᱦᱚᱲ ᱞᱮᱠᱷᱟ ᱫᱚ ᱛᱟᱦᱮᱸᱠᱟᱱᱟ- ᱗᱔,᱐᱐᱔ ᱡᱚᱱᱟ, ᱦᱚᱲ ᱞᱮᱠᱷᱟ ᱦᱤᱥᱟᱹᱵᱵᱽ ᱛᱮ ᱱᱤᱭᱟᱹ ᱦᱚᱱᱚᱛ ᱫᱚ ᱰᱚᱢᱤᱱᱤᱠᱟ ᱫᱤᱥᱚᱢ ᱩᱱᱟᱹᱜ ᱢᱟᱨᱟᱝ ᱦᱩᱭᱩᱜ-ᱟ᱾ ᱦᱚᱲ ᱞᱮᱠᱷᱟ ᱦᱤᱥᱟᱹᱵᱽ ᱛᱮ ᱥᱤᱧᱚᱛ ᱫᱤᱥᱚᱢ ᱨᱮᱭᱟᱜ ᱖᱔᱐ ᱜᱚᱴᱟᱝ ᱦᱚᱱᱚᱛ ᱠᱚ ᱢᱩᱫᱽ ᱨᱮ ᱱᱤᱭᱟᱹ ᱦᱚᱱᱚᱛ ᱨᱮᱭᱟᱜ ᱴᱷᱟᱺᱭ ᱫᱚ ᱖᱒᱕ ᱯᱟᱲᱟᱣ ᱟᱠᱟᱱᱟ᱾ ᱱᱤᱭᱟᱹ ᱦᱚᱱᱚᱛ ᱡᱟᱣ ᱑᱐᱐᱐ ᱦᱮᱨᱮᱞ ᱦᱚᱯᱚᱱ ᱵᱚᱫᱚᱞ ᱛᱮ ᱙᱖᱑ ᱡᱚᱱᱟ ᱢᱟᱭᱡᱤᱣ ᱦᱚᱯᱚᱱ ᱢᱮᱱᱟᱜ ᱠᱚᱣᱟ᱾ ᱠᱤᱯᱷᱤᱨᱮ ᱦᱚᱱᱚᱛ ᱨᱮᱱᱮᱜ ᱥᱮᱪᱮᱫ ᱠᱚᱣᱟᱜ ᱫᱚᱨ ᱦᱩᱭᱩᱜ ᱠᱟᱱᱟ ᱗᱑.᱑%᱾

ᱥᱟ.ᱠᱷᱭᱟ.ᱛ

ᱛᱷᱚᱠ:ᱚᱛᱱᱚᱛ